10. ΚΑΝΟΝΙΣΤΙΚΟΝ ΔΙΑΤΑΓΜΑ της 13/22 Μαρτ. 1943 (ΦΕΚ Α΄ 63) Περί προσόντων και δοκιμασίας επικούρων θερμαστών και μηχανοδηγών ατμαμαξών των Σ.Ε.Κ. Έχοντες υπ’ όψει τας διατάξεις του υπ’ αριθ. 1 Ν.Δ/τος της 30 Απρ. 1941 «περί αρμοδιοτήτων της Κυβερνήσεως, των Υπουργών και άλλων διατάξεων» ως ετροποποιήθη δια του υπ’ αριθ. 194 Ν.Δ/τος, και τας διατάξεις του άρθρ. 26 του Νόμ. ΓΦΜΒ΄ της 20 Ιαν. 1910 «περί Οργανισμού της Υπηρεσίας Δημοσίων Έργων», του άρθρ. 20 του Νόμ. 276 της 9 Ιουν. 1914 «περί ιδρύσεως Υπουργείου Συγκοινωνίας», έτι δε και το από 5 Οκτ. 1931 Δ/μα «περί προσόντων και δοκιμασίας των θερμαστών και μηχανοδηγών των Σιδηροδρόμων και Τροχιοδρόμων», προτάσει του Ημετέρου επί της Συγκοινωνίας Υπουργού, μετά σύμφωνον γνώμην του Συμβουλίου Επικρατείας, απεφασίσαμεν και διατάσσομεν: Άρθρ.1.-Εν περιπτώσει αθρόων και εντατικών σιδηροδρομικών μεταφορών ο αριθμός των ελλειπόντων μηχανοδηγών των Σ.Ε.Κ. δύναται να συμπληρώται δι’ επικούρων τοιούτων καταρτιζομένων ως κάτωθι: Οι παρά τοις Σ.Ε.Κ. υπηρετούντες θερμασταί μετά  συμπλήρωσιν εννεαμήνου  υπηρεσίας  θερμα(Μετά την σελ. 96,04) Σελ. 96,05 Τεύχος 449-Σελ.45 Προσωπικό Σιδηροδρόμων- Ο.Σ.Ε.- Σιδηροδρομικών Επιχειρήσεων 21.Β.β.9-10 στού υποχρεούνται να μαθητεύσωσιν ως μηχανοδηγοί επί 30 ημέρας, εξ ων να οδηγήσωσιν επί 20 ημέρας αυτοπροσώπως αμαξοστοιχίας, αφού προηγουμένως επιδειχθώσιν αυτοίς παρ’ ειδικού υπαλλήλου τα τεμάχια του μηχανισμού των ατμαμαξών και η λειτουργία των τροχοπεδών. Μετά την μαθήτευσιν ταύτην οι ανωτέρω υποβάλλονται εις εξετάσεις υπό της εν τω κατωτέρω άρθρ. 3 οριζομένης Επιτροπής περιοριζομένας εις την πρακτικήν δοκιμασίαν, την οριζομένην εν άρθρ. 9 εδάφ. 2ον παρ. β και γ του από 5 Οκτ. 1931 Δ/τος «περί των προσόντων και δοκιμασίας των θερμαστών και μηχανοδηγών των σιδηροδρόμων και τροχιοδρόμων». Οι κρινόμενοι ικανοί μεθ’ ομόφωνον γνώμην της Επιτροπής, ονομάζονται «επίκουροι μηχανοδηγοί», και δύναται να επιτραπή αυτοίς να οδηγώσιν αμαξοστοιχίας έργων, ελιγμών, και εμπορικάς ως και στρατιωτικής φύσεως τοιαύτας, κατόπιν αποφάσεως του επί της Συγκοινωνίας Υπουργού. Τα ονόματα των ως άνω καταρτιζομένων «επικούρων μηχανοδηγών» καταχωρούνται εις ειδικόν μητρώον τηρούμενον παρά τη Διευθύνσει Έλξεως της Γενικής Διευθύνσεως Σιδηροδρόμων του Υπουργείου Συγκοινωνίας. Ούτοι όταν έχωσι σειράν όπως υποστώσιν εξετάσεις δια να καταλάβωσι θέσιν τακτικού μηχανοδηγού των Σ.Ε.Κ. δέον να διέλθωσι τα υπόλοιπα στάδια μαθητείας και εκπαιδεύσεως και να υποστώσι τας προβλεπομένας δοκιμασίας υπό του Δ/τος της 5 Οκτ. 1931, προς απόκτησιν του κεκανονισμένου διπλώματος μηχανοδηγού και αδείας εξασκήσεως του επαγγέλματος αυτού επί των ατμαμαξών των εν τω Κράτει σιδηροδρόμων. Άρθρ.2.-Εν περιπτώσει αθρόων και εντατικών σιδηροδρομικών μεταφορών ο αριθμός των ελλειπόντων θερμαστών των ΣΕΚ συμπληρούται δι’ επικούρων θερμαστών καταρτιζομένων εκ τεχνιτών ή εργατών των ΣΕΚ ή άλλων σιδηροδρόμων κατόπιν ειδικής εκπαιδεύσεως αυτών παρά τοις ΣΕΚ. Οι υποψήφιοι επίκουροι θερμασταί δέον να έχωσι τα υπό του άρθρ. 3 του παρόντος καθοριζόμενα προσόντα και δύνανται να προέρχωνται: 1)εκ πτυχιούχων μέσης ή κατωτέρας τεχνικής Σχολής ή εσωτερικού σχολείου σιδηροδρομικής επιχειρήσεως, 2)εκ τεχνιτών των ΣΕΚ ή άλλων Σιδηροδρομικών Επιχειρήσεων ή βοηθών αυτών, 3)εξ εργατών των ΣΕΚ ή άλλων Σιδηροδρομικών Επιχειρήσεων ή βοηθών αυτών, 4)εξ αντλητών των ΣΕΚ ή άλλων Σιδηροδρομικών Επιχειρήσεων ή βοηθών αυτών. Τέλος οι ελλείποντες θερμασταί μέχρι του απαιτουμένου αριθμού θα κατατάσσωνται εκ των εχόντων κατάλληλον σωματικήν διάπλασιν και υγείαν δια τα καθήκοντα του θερμαστού. Σελ. 96,06 Τεύχος 449-Σελ.46 Άρθρ.3-Η ηλικία των υποψηφίων επικούρων θερμαστών δέον να είναι ουχί μικροτέρα των 19 και ουχί μεγαλυτέρα των 35 ετών, να κέκτηνται δε ούτοι και πάντα τα απαιτούμενα προσόντα προς απόκτησιν της ιδιότητας του σιδηροδρομικού υπαλλήλου. Η κατάστασις υγείας των ανωτέρω υποψηφίων θα εξετάζηται από σιδηροδρομικής απόψεως συμφώνως τοις κεκανονισμένοις παρά τοις Σ.Ε.Κ. Απαραίτητοι γραμματικαί γνώσεις είναι αι της Δης τάξεως Δημοτικού Σχολείου τουλάχιστον. Η βεβαίωσις των αναφερομένων προσόντων και η επιλογή των προσερχομένων θα γίνηται υπό μικτών επιτροπών εξ ενός Μηχανικού Έλξεως του Υπουργείου Συγκοινωνίας και δύο Μηχανικών Έλξεως των Σ.Ε.Κ. κατόπιν αιτήσεως της Γενικής Διευθύνσεως των Σ.Ε.Κ. Άρθρ.4.-Οι υποψήφιοι επίκουροι θερμασταί μετά δίμηνον τουλάχιστον εκπαίδευσιν και μαθητείαν παρά τοις Σ.Ε.Κ. και αφού επιδειχθώσιν αυτοίς παρ’ ειδικού υπαλλήλου τα τεμάχια του λέβητος των ατμαμαξών υποβάλλονται εις εξετάσεις ενώπιον της υπό του προηγουμένου άρθρ. 3 καθοριζομένης Επιτροπής αι οποίαι περιορίζονται εις την πρακτικήν δοκιμασίαν την οριζομένην εν άρθρ. 4 εδάφ. 2ον του από 5 Οκτ. 1931 Δ/τος «περί των προσόντων και δοκιμασίας των θερμαστών και Μηχανοδηγών των Σιδηροδρόμων και τροχιοδρόμων». Οι κρινόμενοι ικανοί μεθ’ ομόφωνον γνώμην της Επιτροπής, ονομάζονται «επίκουροι θερμασταί» και δύναται να επιτραπή αυτοίς να εκτελώσιν υπεύθυνον υπηρεσίαν θερμαστού επί των αμαξοστοιχιών έργων, ελιγμών και εμπορικών, ως και στρατιωτικής φύσεως τοιούτων κατόπιν αποφάσεως του επί της Συγκοινωνίας Υπουργού. Άρθρ.5.-Παρά τη Διευθύνσει Έλξεως του Υπουργείου Συγκοινωνίας τηρείται ειδικόν Μητρώον των ονομασθέντων «επικούρων θερμαστών». Οι δια του παρόντος Δ/τος ονομαζόμενοι επίκουροι θερμασταί εάν επιθυμώσι να αποκτήσωσι το δίπλωμα δια να καταλάβωσι θέσιν τακτικού θερμαστού δέον να διέλθωσι τα υπόλοιπα στάδια μαθητείας και εκπαιδεύσεως και να υποστώσι τας προβλεπομένας δοκιμασίας, υπό του Δ/τος της 5/10/31 κατόπιν της επιτυχούς διεξαγωγής των οποίων, θα δύνανται να αποκτήσωσι το κεκανονισμένον δίπλωμα θερμαστού και να εξασκώσι το επάγγελμα αυτού επί των ατμαμαξών των εν τω Κράτει Σιδηροδρόμων. 21.Β.β.10 Προσωπικό Σιδηροδρόμων- Ο.Σ.Ε.- Σιδηροδρομικών Επιχειρήσεων 